钦定古今图书集成/明伦汇编/氏族典/第485卷 > 《廖用贤尚友录》 > 暴显
## 钦定古今图书集成/明伦汇编/氏族典/第485卷 > 《廖用贤尚友录》 > 暴显

按《北齐书暴显传》，“显字思祖，魏郡斥丘人。祖喟，魏朔
州刺史，因家边朔。显少经军旅，善于骑射。孝昌二年，
除羽林监。中兴元年，除襄威将军、晋州车骑府长史。
后从高祖于信都，举义，授中坚将军、散骑侍郎、帐内
大都督。天平二年，除渤海郡守。元象二年，除北徐州
刺史、当州大都督。武定二年，除征南将军、广州刺史。”
六年，拜太府卿。从世宗平王思政于颍川，授颍州刺
史。七年，转郑州刺史。天保元年，加卫大将军。乾明元
年，除车骑大将军。皇建元年，封乐安郡开国公。二年，
除赵州刺史。河清元年，迁洛州刺史。二年，复除朔州
刺史。秩满归。天统元年，加特进、骠骑大将军，封定阳
王。四年，卒。